Ад самага пачатку меў пад-трымку кс. кардынала Казіміра Свёнтка. Па-першае, гэта была навіна, якой раней на Беларусі не было, па-другое, кс. кардынал таксама адчуваў неабходнасць выхаду да верных са словам друкаваным. У тыя часы верныя стваралі спецыфічны клімат. Некаторыя асобы як католікі былі моцна адданымі Касцёлу, але мелі сваіх родных, якія былі рассеяныя па рэгіёнах і не былі звязаныя ні з якімі супольнасцямі. Перасылалі ім “Дыялог”, і такім чынам ён вандраваў па Беларусі, Расіі, Украіне. Дзякуючы нашаму часопісу, людзі даведваліся пра касцёлы, пра верных, пра святароў. Усведамлялі сабе, што карані маюць каталіцкія, і многія прыходзілі да ксяндзоў, да супольнасцей, якія адраджаліся, каб нанова распачаць жыццё веры. Менавіта ў тыя першыя гады было відаць, якую незвычайную ролю адыграў “Дыялог”. Са справаю распаўсюджання інфармацыі, якая перадавалася з рук у рукі, людзі прыходзілі да Бога, да Касцёла.